Roboter
E Roboter (e Wortschöpfig vom tschechische Literat Josef Čapek vo 1920; chunt vo tschechisch robota, wo mit «Aarbet», «Frondienst» oder «Zwangsarbeit» übersetzt cha wärde) isch e technischi Apparatur, wo üübligerwiis iigsetzt wird, zum im Mensch mechanischi Aarbet abznee. Roboter chönne stazionäri oder mobili Maschine si und wärde vo Kompiuterbrogramm gstüürt. D Bedütig vom Wort het sich im Lauf vo dr Zit e chli veränderet.

Definizion 
Ursprünglig isch dr Begriff nume für humanoidi Roboter verwändet worde.
Denn häi d Entwiggler vo däilautomatische Gräät, wo die immer komplizierter und sälbständiger worde si, au deene afo Roboter sääge. Aber jeede Kulturkräis het si äigeni Definizioon. 1983 het mä z Japan 47'000 Roboter zelt, noch de Richlinie vom Veräin vo de Dütsche Ääscheniöör hätt mä aber nume öbbe 3'000 vo dene Gräät as Roboter bezäichnet.

Dr Iisatz vo Roboter 
2004 si zwäi Millione Roboter im Iisatz gsi. Die dütschi Roboterbransche het 2007 dr Umsatz um 13 Brozänt gstäigeret. Noch Schetzige vom Robotikverband International Federation of Robotics häi sich im Joor 2010 d Verchöif vo Industriiroboter uf 120'000 Stück verdobblet. General Motors hät scho 2008 Blään gha, die erste Auti, wo vom e Roboter gstüürt wärde, vo 2015 aa z teste und vo 2018 aa in Serii z broduziere.

Litratuur 
 
 G. Lawitzky, M. Buss u. a. (Hrsg.): Service Roboter. Schwerpunktthemenheft der Zeitschrift it – Information Technology. Oldenbourg Verlag, Münche 49(2007)4

Weblingg 

 Deutsches Robotik und Elektronik Wiki
 Grössti dütschi Robotik Community
 Robotics Portal
 Welt-Roboterstatistik der International Federation of Robotics (IFR)
 International Federation of Robotics (IFR)
 Chronologische Übersicht aller Roboter und Androiden im Film (Version vom 30. Novämber 2010 bei web.archive.org)
 VDMA Robotik + Automation (Wirtschaftsverband)
 Übersicht Roboter-Forschung in Deutschland
 Einsatz von Spielzeugroboter zum Zweck der MINT- und Mädchen-Förderung in Deutschland

Fuessnoote 

Technik
Maschine